สำหรับคนรักเส้น noodles lover ทั้งหลาย ร้านนี้เหมาะเหม็งมาก เพราะเส้นโซบะที่นี่เป็นเส้นสูตรต้นตำรับจากฮอกไกโดแท้ พิถีพิถันตั้งแต่การโม่แป้งทำเส้นด้วยโม่หิน จนถึงน้ำซุปที่ทำใหม่วันละ 2 ครั้ง 

ที่โต๊ะอาหารมีโบรชัวร์บรรยายวิธีการกินเส้นโซบะที่ถูกต้อง ก็เลยลองทำตามดู เริ่มด้วย การลองสูดดมกลิ่นเส้นตอนคีบคำแรกแบบไม่ปรุงรสอะไรเลย ถึงเพิ่งได้กลิ่นโซบะที่หอมดุจดอกไม้ครั้งแรก หอมเย็นแปลกดี คำต่อมา ลองคีบเส้นจุ่มโซบะยุเปล่าๆ รสน้ำซุปไม่เข้มมาก ซดเปล่าๆได้ อร่อยดี และสุดท้ายใส่หอมซอย วาซาบิ ทุกอย่างผสมปนเปลงในโซบะยุ แล้วจุ่มเส้นกินเทียบความแตกต่าง จะพบความเค็มหวานเผ็ดขึ้นจมูก ผสมผสานดันอย่างลงตัว ทั้งเย็นและซดลื่นคล่องคอจริงๆ

แล้วก็อย่าลืมสั่งไก่ทอดมากินแกล้มกันกับโซบะเย็นเข้ากันดี๊ดี หรือจะเป็นเทมปุระก็เข้าท่า แป้งทอดบางกรอบ

ส่วนน้ำ วันนี้ลองม็อคเทลล์เมล่อน+ส้ม ซึ่งก็ซาบซ่าดี แต่ไม่มีอะไรพิเศษ ก็รู้ว่าเป็นเมล่อนโซดาผสมน้ำส้มมีเกล็ดส้มนิดหน่อย รู้งี้สั่งน้ำชามาดื่มก็ดี รีฟิวได้ด้วย

จากใจอยากมาลองกินอีกครั้งช่วงหน้าร้อน แล้วคราวหน้า จะสั่งแบบบุฟเฟ่ต์โซบะ 290 บาท +service charge 10% เอาให้สะใจเต็มที่เลยจ้าาาา